[{"text_idx": "#000001", "text": "Nod y Cyflymydd Trosedd, Diogelwch a Chyfiawnder yw cael effaith gadarnhaol ar ddiogelwch, plismona a'r system cyfiawnder troseddol yn fyd-eang. Mae PDC yn rhagori yn y gwaith o fynd i'r afael a\u0302 heriau go iawn y byd ac addysgu'r genhedlaeth nesaf o weithwyr proffesiynol i wneud ein bywydau'n fwy diogel."}, {"text_idx": "#000002", "text": "Mae ein hacademyddion a'n hymchwilwyr yn arbenigwyr blaenllaw yn eu meysydd. Adlewyrchir arbenigedd, meddwl beirniadol a chymhwysedd ymarferol yn ein cyrsiau trosedd, diogelwch a chyfiawnder, gyda chwricwlwm blaengar sydd ar flaen y gad yn y diwydiant, gan gynnwys prentisiaethau gradd."}, {"text_idx": "#000003", "text": "Yn PDC, rydym yn gwneud amrywiaeth gynhwysfawr o waith ymchwil ym maes trosedd, diogelwch a chyfiawnder, gan weithio gydag ystod eang o bartneriaid, yn llywio polisi ac ymarfer."}, {"text_idx": "#000004", "text": "Mae'r ganolfan hon yn cynnal ymchwil gydweithredol fel mater o drefn gyda llywodraeth leol a chenedlaethol, ac ar eu rhan, ac yn ymgysylltu ag ystod eang o arbenigwyr polisi ac ymarfer. Mae wedi denu cyllid ymchwil o ffynonellau cenedlaethol blaenllaw."}, {"text_idx": "#000005", "text": "Mae gan ymchwilwyr arbenigedd mewn dynladdiad a thrais, plismona, cyfiawnder ieuenctid a pholisi ieuenctid, prawf a charchardai, adsefydlu ac ailsefydlu troseddwyr, plant a theuluoedd carcharorion, camddefnyddio sylweddau, troseddeg werdd, byd-eang a thrawswladol, atal troseddu, cam-drin anifeiliaid, cyfiawnder anffurfiol a dewisiadau amgen i erlyn a charcharu. Maen nhw hefyd yn gweithio gyda'r Ganolfan Ryngwladol ar gyfer Plismona a Diogelwch, a'r Ganolfan Ymchwil Polisi Cymdeithasol."}, {"text_idx": "#000006", "text": "Mae'r ganolfan hon yn hyb flaenllaw ar gyfer dadansoddi polisi cymdeithasol a chyhoeddus. Mae'n cynnig syniadau newydd, tystiolaeth newydd, ac atebion arloesol i lunwyr polisi a gweithwyr proffesiynol i'r heriau sy'n eu hwynebu wrth sicrhau newid a gwelliant o ran trefnu a darparu gwasanaethau cyhoeddus."}, {"text_idx": "#000007", "text": "Mae ganddi gryfderau mewn amrywiaeth o feysydd polisi cymdeithasol a chyhoeddus gan gynnwys lles; cynnwys a chyfranogiad dinasyddion; llywodraethu a chraffu; asesiadau cydraddoldeb a chanlyniadau."}, {"text_idx": "#000008", "text": "Gydag arbenigwyr yn gweithio ar faterion allweddol ehangach mewn meysydd eraill hefyd, mae'r Ganolfan wedi llwyddo i sicrhau grantiau allanol gan ffynonellau blaenllaw, gan gynnwys llywodraethau lleol a rhanddeiliaid allanol eraill. Maen nhw\u2019n cydweithio'n agos a\u0302 maes cyfiawnder troseddol, a phlismona, terfysgaeth a diogelwch."}, {"text_idx": "#000009", "text": "Mae'r ganolfan hon yn cynnal gwaith ymchwil sy'n darparu gwybodaeth ar gyfer llywodraethau'r DU a'r UE, gan arbenigo mewn materion diogelwch allweddol fel terfysgaeth, trais gwleidyddol, seiberdroseddu a rhyfeloedd a throseddau cyfundrefnol trawswladol."}, {"text_idx": "#000010", "text": "Mae'r Ganolfan yn ymwneud yn fawr a\u0302 rhwydweithiau ymchwil cenedlaethol a rhyngwladol ac mae'n uchel ei pharch gan sefydliadau ac asiantaethau Ewropeaidd, yn enwedig Europol."}, {"text_idx": "#000011", "text": "Ei gweledigaeth yw cynnal ymchwil ryngddisgyblaethol foesegol o ansawdd ragorol sy'n seiliedig ar fyd ymarferol plismona a diogelwch, ac sy'n llywio ac yn effeithio ar ddarpariaeth gwasanaethau, polisi ac addysg."}, {"text_idx": "#000012", "text": "Mae'r gwaith gwyddor fforensig yn cael ei yrru gan ein cefndiroedd fel ymarferwyr \u2013 yn gweithio gyda heddlu'r DU, darparwyr gwasanaethau fforensig neu yn y byd academaidd. Mae diddordeb mewn prosiectau gwyddor gymhwysol sydd a\u0302 chymwysiadau ymarferol mewn sefyllfaoedd gwaith achos fforensig. Mae llawer o'r ymchwil yn digwydd ar ffurf graddau Meistr a phrosiectau Meistr drwy Ymchwil, yn aml mewn cydweithrediad a\u0302 phartneriaid diwydiannol."}, {"text_idx": "#000013", "text": "Mae ymchwil sy\u2019n digwydd ar hyn o bryd yn ffocysu ar sawl maes datblygu a defnyddio technegau ar gyfer dadansoddi tystiolaeth olion, tocsicoleg, a hylifau biolegol a DNA. Mae'r ymchwil amlddisgyblaethol yn cynnwys cydweithio eang a\u0302 diwydiant, y byd academaidd a llywodraeth."}, {"text_idx": "#000015", "text": "Caiff hyn oll ei lywio gan berthynas gref a\u0302 diwydiant, asiantaethau llywodraeth a'r byd academaidd wrth ddarparu ymchwil seiberddiogelwch gymhwysol sy'n ffocysu ar weithredu."}, {"text_idx": "#000016", "text": "Bu cynnydd sylweddol yn faint o\u2019r ymchwil a wneir yn PDC sy'n arwain y byd yn o\u0302l canlyniadau diweddaraf y Fframwaith Rhagoriaeth Ymchwil (REF 2021). Bu cynnydd o 49% mewn ymchwil sy'n arwain y byd (wedi'i gategoreiddio fel 4*) yn PDC ers y REF diwethaf yn 2014."}, {"text_idx": "#000017", "text": "Mae ein cyfleusterau o'r radd flaenaf yn galluogi ein myfyrwyr a'n partneriaid i gael eu hymdrochi mewn amgylcheddau dysgu efelychiadol, gan ddefnyddio'r dechnoleg a\u2019r technegau diweddaraf o safon diwydiant."}, {"text_idx": "#000018", "text": "Mae ein cyfleusterau ar flaen y gad o ran datblygiadau cyfrifiadurol. Mae'r Academi Seiberddiogelwch Genedlaethol (NCSA) \u2013 y gyntaf o'i bath yng Nghymru, wedi'i lleoli ar Gampws Casnewydd. Gan weithio gyda\u2019r cwmni arloesi digidol o Gymru Innovation Point a sefydliadau blaenllaw yn y diwydiant, mae'r NCSA yn gweithio i gau'r bwlch sgiliau yn y sector seibr-ddiogelwch."}, {"text_idx": "#000022", "text": "Mae Hydra yn ddarn soffistigedig o dechnoleg a ddefnyddir i addysgu swyddogion yr heddlu i ddefnyddio sgiliau penodol a datblygu eu dealltwriaeth o'r gyfraith mewn amrywiaeth o sefyllfaoedd plismona. Fe'i defnyddir hefyd ar gyfer addysgu ar sail sefyllfaoedd mewn meysydd eraill fel gwaith cymdeithasol, nyrsio a llywodraethu byd-eang."}, {"text_idx": "#000023", "text": "Mae'n gweithio drwy gyflwyno sefyllfa i'r myfyrwyr drwy gyfuniad o glipiau fideo, clipiau sain a thasgau ysgrifenedig. Wedyn, mae'r system yn profi gallu'r myfyriwr i wneud penderfyniadau a gweithredu. Gall problemau gael eu hamrywio yn o\u0302l eich ymatebion. Mae hefyd yn dangos canlyniadau eich penderfyniadau i chi."}, {"text_idx": "#000024", "text": "Mae ein ffug lys barn o'r radd flaenaf yn darparu amgylchedd trochi ar gyfer dadleuon, cynadleddau a ffug achosion llys."}, {"text_idx": "#000025", "text": "Mae adeilad yr Athro Bernard Knight yn gartref i'n cyfleusterau ymchwilio i safleoedd troseddu. Mae'r ty\u0302'n cynnwys nifer o efelychiadau realistig o safleoedd troseddu \u2013 o fyrgleriaethau domestig a thorri i mewn, i olygfeydd mwy cymhleth fel llofruddiaethau a thanau angheuol. Gweld mwy"}, {"text_idx": "#000026", "text": "Defnyddir ein labordai safleoedd troseddu gan fyfyrwyr gwyddor fforensig a gwyddorau'r heddlu i ddysgu mwy am fathau penodol o dystiolaeth megis olion bysedd, olion esgidiau, olion teiars a phatrymau lledaenu gwaed. Gweld mwy"}, {"text_idx": "#000027", "text": "Mae'r Labordy Seiberdroseddu a Fforensig Digidol yn ffocysu ar ddatblygu gallu arloesol i ymchwilio i fathau newydd o seiberfwlio a dadansoddi technolegau cymhleth newydd yn effeithiol."}, {"text_idx": "#000028", "text": "Bydd yr Academi'n cyfoethogi a hybu gwybodaeth bellach am ymchwiliadau achosion oer (yn ymwneud a\u0302 phobl sydd ar goll, llofruddiaethau heb eu datrys ac olion heb eu hadnabod), a chamweddau cyfiawnder, gan helpu i ddod a\u0302 datrysiad a chyfiawnder i'r teuluoedd a'r dioddefwyr yn yr achosion hyn sy\u2019n anodd, a heb eu hymchwilio neu eu datrys gynt."}, {"text_idx": "#000029", "text": "Bydd yn rhoi'r wybodaeth, y sgiliau a'r galluoedd sydd eu hangen ar ein myfyrwyr i ddatblygu i\u2019w llawn botensial a gwneud yn fawr o\u2019u cyfleoedd fel gweithwyr ac arweinwyr y dyfodol."}, {"text_idx": "#000030", "text": "Drwy waith yr Academi, bydd ein myfyrwyr yn elwa ar arbenigedd y gymuned i'w helpu gydag achosion go iawn. Nod yr Academi yw creu effaith gymdeithasol bendant, gan helpu a chefnogi'r gymuned gyfagos a meithrin proffil dinesig cryf yng Nghymru a\u2019r tu hwnt."}, {"text_idx": "#000031", "text": "Mae PDC yn cefnogi hyfforddiant swyddogion heddlu mewn nifer o heddluoedd ledled Cymru a Lloegr."}, {"text_idx": "#000032", "text": "Yn sgil y symudiad tuag at broffesiynoli hyfforddiant swyddogion yr heddlu, drwy'r Fframwaith Cymwysterau Addysg Plismona (PEQF), PDC oedd y brifysgol gyntaf yn y DU i ddilysu ei hyfforddiant ar gyfer cwnstabliaid heddlu graddedig a gweld y garfan gyntaf i raddio, drwy gydweithrediad a\u0302 Heddlu Dyfed-Powys."}, {"text_idx": "#000034", "text": "\"Rwy'n falch o\u2019r ffaith mai PDC yw'r unig brifysgol yn y DU ar hyn o bryd sydd wedi ffurfio partneriaeth a\u0302 nifer o heddluoedd i ddarparu'r cymwysterau hynod bwysig hyn, ledled Cymru a Lloegr."}, {"text_idx": "#000037", "text": "\"Wrth i blismona dyfu'n fwy cymhleth ac wrth i'r galwadau ar ein gwasanaethau gynyddu, mae arnon ni angen pobl sydd a\u0302'r sgiliau a'r profiadau iawn i gwrdd a\u0302\u2019r gofynion heriol hyn. Mae creu gweithlu amrywiol a chynhwysol yn hanfodol i gyflawni ein gweledigaeth plismona ar gyfer y dyfodol. Mae plismona'n yrfa werth chweil ac mae hwn yn gyfle gwych i ddilyn ro\u0302l amrywiol, tra'n cael eich hyfforddi a'ch cefnogi ar yr un pryd i ennill cymhwyster cydnabyddedig.\""}, {"text_idx": "#000039", "text": "Mae EUCTER yn rhwydwaith rhagoriaeth a arweinir gan ymchwil, sy'n cynnwys pedwar ar ddeg o bartneriaid, gyda'r nod o hyrwyddo fformatau dysgu cyfunol arloesol gyda pherthnasedd polisi cryf ym maes Gwrthderfysgaeth yr UE. Mae'r prosiect yn dwyn ynghyd dri maes addysgu ac ymchwil rhyng-gysylltiedig: cyfiawnder a materion cartref yr UE, gwrthderfysgaeth yr UE a chysylltiadau allanol yr UE."}, {"text_idx": "#000040", "text": "Mae amcanion EUCTER yn cynnwys archwilio a dadansoddi'r gwaith o ddatblygu ac arfer cydweithredu a diplomyddiaeth gwrth-derfysgaeth yng ngweithredoedd mewnol ac allanol yr UE. Ei nod yw cyfrannu at ddealltwriaeth newydd o ro\u0302l sefydliadau Ewropeaidd (Senedd Ewrop, y Comisiwn, y Cyngor) yng ngweithrediad mewnol ac allanol yr UE drwy drefnu gweithdai a thrwy ddarparu cymorthdaliadau i ysgolheigion rhyngwladol ifanc, drwy gynhyrchu gwefan map rhithwir o gydweithio ar wrth-derfysgaeth, drwy drefnu modiwlau a digwyddiadau addysgu, a thrwy gyfrannu at gyhoeddiadau rhyngwladol."}, {"text_idx": "#000041", "text": "\"Mae hyn newid tirwedd ymchwil ar wrthderfysgaeth yr UE yn llwyr, ac yng Nghymru\u2019n benodol. Rydym yn byw mewn byd sy'n newid, lle mae'r syniad o ddiogelwch yn newid drwy'r amser. Mae cyllid yn ein galluogi i ddatblygu ein gweithgareddau addysgu ac ymchwil rhyngddisgyblaethol a'n partneriaethau rhyngwladol ym meysydd diogelwch a phlismona ymhellach. Rydym hefyd yn cynllunio cyfres o ddigwyddiadau ymgysylltu a\u0302'r cyhoedd, fel y gallwn ledaenu'r wybodaeth a gynhyrchwn mor eang a\u0302 phosibl.\""}, {"text_idx": "#000043", "text": "\"Os ydym am edrych ar faterion diogelwch, mae angen i ni ystyried y darlun ehangach a sut mae'n llywio penderfyniadau llunwyr polisi a sefydliadau ledled y byd. Dyma'r unig ganolfan yn Ewrop a fydd yn mabwysiadu'r dull eang hwn ac mae'n briodol ei fod wedi'i leoli yma yn ne Cymru, lle mae gennym y cyfuniad angenrheidiol o brofiad mewn ystod eang o ddisgyblaethau a rhagoriaeth mewn ymchwil ac addysgu a fydd yn rhoi'r sylfaen i ni gyflawni'r gwaith hwn.\""}, {"text_idx": "#000045", "text": "Mae PDC yn rhoi dyfodol arbenigedd seiber wrth wraidd popeth a wna."}, {"text_idx": "#000047", "text": "Gan weithio mewn partneriaeth a\u0302 Llywodraeth Cymru a'r arweinydd technoleg byd-eang Thales, mae PDC yn arwain y maes Addysg yn y Ganolfan Ecsbloetio Ddigidol Genedlaethol (NDEC) yng Nglynebwy - y cyfleuster ymchwil a datblygu cyntaf o'i fath yng Nghymru."}, {"text_idx": "#000048", "text": "Mae gan PDC berthynas ragorol gyda'r NCSC. Cynhaliodd gystadleuaeth Merched CyberFirst ar ei champws yng Nghasnewydd, ac mae\u2019n gweithio'n agos gydag ysgolion i ddatblygu eu gweithgareddau seiberddiogelwch. Mae PDC hefyd yn cyflwyno prosiect Ysbrydoliaeth Sgiliau Seiber i bobl ifanc 11-14 oed. Mae'r gweithgareddau hyn, ynghyd ag ystod PDC o gyrsiau a phrentisiaethau gradd seiber, yn golygu ei bod yn cyfrannu'n sylweddol at gau'r bwlch sgiliau seiber."}, {"text_idx": "#000049", "text": "\"Fel arweinydd cydnabyddedig yn y sector, mae PDC wedi ymrwymo at ddarparu cyfleoedd i'r genhedlaeth nesaf o weithwyr proffesiynol seiberddiogelwch, a all sicrhau y gall y diwydiant ddelio a\u0302'r heriau sy'n esblygu ac y bydd yn parhau i'w hwynebu.\""}, {"text_idx": "#000050", "text": "\"Mae gwaith yr NCSC gyda diwydiant yn chwarae rhan hanfodol wrth hyrwyddo gyrfaoedd seiberddiogelwch a helpu pobl ifanc i gael y profiad, y sgiliau a'r amlygiad sydd eu hangen arnynt i ragori yn y maes."}, {"text_idx": "#000051", "text": "\"Mae NDEC wedi bod yn bartner allweddol wrth hyrwyddo llwybrau gyrfa ac astudio seiberddiogelwch i fyfyrwyr yn ysgolion a cholegau Cymru, ac mae wedi cefnogi ein rhaglen Ysgolion CyberFirst ers ei lansio yn NDEC ym mis Chwefror 2020."}, {"text_idx": "#000052", "text": "\"Mae gallu'r Ganolfan i estyn allan i sector addysg Cymru wedi gwneud NDEC yn rhanddeiliad dibynadwy ac edrychwn ymlaen at ein cydweithrediad parhaus.\""}, {"text_idx": "#000053", "text": "Mae arbenigwyr menter Realiti Rhithwir (RRh), Immersity, sy\u2019n gweithio o PDC a Chaerdydd wedi cytuno ar bartneriaeth a fydd yn gweld y dechnoleg yn cael ei defnyddio ar gyfer hyfforddiant addysgol."}, {"text_idx": "#000054", "text": "Bydd system RRh Immersity yn cael ei defnyddio i ddechrau gan fyfyrwyr sy'n gweithio tuag at gymwysterau mewn fforensig a chynnal a chadw awyrennau. Wrth i'r dechnoleg gael ei hehangu ledled y sefydliad, bydd myfyrwyr ar ystod ehangach o gyrsiau yn gallu defnyddio'r system."}, {"text_idx": "#000056", "text": "Er mwyn datblygu'r prosesau hyn ymhellach, mae PDC wedi ffurfio partneriaeth ag Immersity, y gall eu harbenigedd technegol penodol greu cynnwys i'w ddefnyddio yn y byd rhithwir, y gellir ei gysoni ag arbenigedd academaidd a gwella'r profiad addysgu a dysgu. \"Bydd y dechnoleg drochi yn cefnogi ac yn gwella dysgu yn hytrach na disodli profiadau bywyd go iawn. Wedi i ni arddangos llwyddiant y prosiectau peilot hyn, byddwn yn ceisio ehangu'r berthynas a dechrau prosiectau mewn meysydd pwnc eraill.\"Nathalie CzechowskiPrif Swyddog Gwybodaeth, PDC \"Pan darodd Covid-19, nid oedd bellach yn ymarferol cael grwpiau o fyfyrwyr mewn lle mor gaee\u0308dig. Gwnaethom ail-greu amgylchedd tebyg ar ein platfform Realiti Rhithwir, a nawr bydd myfyrwyr yn cael cyfle i dderbyn yr hyfforddiant hwn unrhyw bryd, unrhyw le. Nawr ein bod wedi creu'r platfform RRh hwn, gallwn adeiladu unrhyw amgylchedd ynddo yn gyflym i barhau i dyfu, yn enwedig ym meysydd addysg a hyfforddiant. Does dim terfyn ar y ffyrdd y gellir defnyddio'r dechnoleg hon.\"Hugh SullivanPrif Swyddog Gweithredol, Immersity"}, {"text_idx": "#000057", "text": "Er mwyn datblygu'r prosesau hyn ymhellach, mae PDC wedi ffurfio partneriaeth ag Immersity, y gall eu harbenigedd technegol penodol greu cynnwys i'w ddefnyddio yn y byd rhithwir, y gellir ei gysoni ag arbenigedd academaidd a gwella'r profiad addysgu a dysgu."}, {"text_idx": "#000058", "text": "\"Bydd y dechnoleg drochi yn cefnogi ac yn gwella dysgu yn hytrach na disodli profiadau bywyd go iawn. Wedi i ni arddangos llwyddiant y prosiectau peilot hyn, byddwn yn ceisio ehangu'r berthynas a dechrau prosiectau mewn meysydd pwnc eraill.\""}, {"text_idx": "#000059", "text": "\"Pan darodd Covid-19, nid oedd bellach yn ymarferol cael grwpiau o fyfyrwyr mewn lle mor gaee\u0308dig. Gwnaethom ail-greu amgylchedd tebyg ar ein platfform Realiti Rhithwir, a nawr bydd myfyrwyr yn cael cyfle i dderbyn yr hyfforddiant hwn unrhyw bryd, unrhyw le. Nawr ein bod wedi creu'r platfform RRh hwn, gallwn adeiladu unrhyw amgylchedd ynddo yn gyflym i barhau i dyfu, yn enwedig ym meysydd addysg a hyfforddiant. Does dim terfyn ar y ffyrdd y gellir defnyddio'r dechnoleg hon.\""}]